CELEX: 32013D0261
Language: lt
Date: 1370217600000
Title: 2013/261/ES: 2013 m. birželio 3 d. Komisijos įgyvendinimo sprendimas, kuriuo Ukrainos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2013) 3193)  Tekstas svarbus EEE

5.6.2013   
            
            
               LT
            
            
               Europos Sąjungos oficialusis leidinys
            
            
               L 152/50
            
         KOMISIJOS ĮGYVENDINIMO SPRENDIMAS
   2013 m. birželio 3 d.
   kuriuo Ukrainos laboratorijai suteikiamas leidimas atlikti pasiutligės vakcinų veiksmingumo kontrolės serologinius tyrimus
   (pranešta dokumentu Nr. C(2013) 3193)
   (Tekstas svarbus EEE)
   (2013/261/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, paskirta Prancūzijos Nansio mieste įsteigta Agence française de sécurité sanitaire des aliments (AFSSA) (nuo 2010 m. liepos 1 d. ji tapo Agence nationale de sécurité sanitaire de l’alimentation, de l’environnement et du travail (toliau – ANSES) dalimi);
            
         
               (2)
            
            
               tuo sprendimu nustatoma, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               2012 m. rugsėjo 3 d. ANSES pateikus nepalankią vertinimo ataskaitą, 2006 m. sausio 30 d. pagal Sprendimą 2000/258/EB Centrinei valstybinei veterinarijos laboratorijai Kijeve suteiktas leidimas buvo atšauktas pagal 2010 m. rugpjūčio 9 d. Komisijos sprendimą 2010/436/ES, kuriuo įgyvendinamos Tarybos sprendimo 2000/258/EB nuostatos dėl kvalifikacijos tikrinimo testų, skirtų pratęsti laboratorijoms suteiktų leidimų vykdyti pasiutligės vakcinų veiksmingumo kontrolės serologinius tyrimus galiojimą (2);
            
         
               (4)
            
            
               kompetentinga Ukrainos institucija pateikė prašymą iš naujo patvirtinti Centrinę valstybinę veterinarijos laboratoriją Kijeve, remdamasi 2013 m. kovo 6 d. ANSES pateikta palankia tos laboratorijos vertinimo ataskaita;
            
         
               (5)
            
            
               kompetentinga Ukrainos institucija taip pat oficialiai pranešė Komisijai, kad pasikeitė laboratorijos pavadinimas;
            
         
               (6)
            
            
               todėl šiai laboratorijai turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (7)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytai laboratorijai suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               Valstybinis laboratorinės diagnostikos ir veterinarinės bei sanitarinės ekspertizės mokslinių tyrimų institutas (State Research Institute of Laboratory Diagnostics and Veterinary Sanitary Expertise)
            
         
               30, Donetskaya st.,
            
         
               Kiev 03151
            
         
               Ukraina
            
         2 straipsnis
   Šis sprendimas taikomas nuo 2013 m. birželio 15 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2013 m. birželio 3 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 79, 2000 3 30, p. 40.
   
      (2)  OL L 209, 2010 8 10, p. 19.